સામગ્રી: આ ઘટના પાટણની છે. અહીં રહેતાં લીલાબહેન(બદલાવેલું નામ)એ પોતાના 22 વર્ષના પુત્ર વિરુદ્ધ બળાત્કારની ફરિયાદ દાખલ કરી છે. 

લીલાબહેનના જણાવ્યાં અનુસાર 19 એપ્રિલની રાતે એ ઘરે એકલાં હતાં ત્યારે તેમના દીકરાએ તેમના પર બળજબરી કરી હતી. 

લીલાબહેને પોલીસને જણાવ્યું કે એમના દીકરાને પોર્ન જોવાની ટેવ હતી. મા અને બહેનની સામે પણ તે આવી હરકત કર્યા કરતો. 

લોહીના સંબંધો હોય અને બળાત્કાર કરાયો હોય એવી આ કોઈ પ્રથમ ઘટના નથી. ભાઈએ બહેન પર કે પિતાએ પુત્રી પર બળાત્કાર કર્યાના કિસ્સાઓ સમાચારમાં આવતા જ રહે છે.  

પહેલી નજરે તો આવા કિસ્સાઓમાં વિશ્વાસ કરવો પણ મુશ્કેલ હોય છે. પણ, પ્રશ્નો એ છે કે આખરે લોહીના સંબંધોમાં કોઈ આવો જઘન્ય ગુનો આચરી જ કેમ શકે?

શું આ કોઈ માનસિક બીમારી છે?

મનોચિકિત્સક ડૉ. અરુણા બ્રુટા જણાવે છે, ''આવો ગુનો આચરનારી વ્યક્તિ સામાન્ય નથી હોતી. ચોક્કસથી તે કોઈ માનસિક બીમારીથી પીડાતી હોવી જોઈએ. પણ, પરિવારજનો આ વાતને સ્વીકારતા નથી.''

''એટલે આવી વ્યક્તિનો ઉપચાર કરવામાં આવતો નથી અને પરિણામે ભયાનક ઘટનાઓ બને છે. આવી ઘટનાઓ સમાજમાં પહેલાંથી જ બનતી આવી છે. પણ, લોકલાજને કારણે તે જાહેરમાં આવી શકતી નથી.''

મનોચિકિત્સક ડૉ. પ્રવીણ ત્રિપાઠી કહે છે, ''આવી વ્યક્તિઓ સંબંધોની મર્યાદાને સમજી શકતી નથી. તેમની માનસિક સ્થિતિ સ્વસ્થ હોતી નથી.''

કેટલીય વખત લોકોને ગુસ્સામાં એવું કહેતા સાંભળવા મળે છે કે બાળકો બગડી રહ્યાં છે. પણ હકીકતમાં એવું હોતું નથી. ડૉક્ટરોનું માનવું છે કે આવી ઘટનાઓમાં સામેલ લોકોને કોઈને કોઈ માનસિક બીમારી હોય છે. 

ડૉ. બ્રુટા ઉમેરે છે, ''માનસિક બીમારી બે પ્રકારની હોય છે. એક બાઇપૉલર ડિપ્રેસિવ ડિસઑર્ડર અને બીજી સ્કિત્ઝોફ્રેનિયા. બાઇપૉલર ડિસઑર્ડરના એક તબક્કાને 'મેનિયા' કહેવામાં આવે છે.''

''મેનિયા એક એવો તબક્કો છે કે જેમાં વ્યક્તિ માનસિક રીતે ગાંડપણની હદ સુધી પહોંચી જતી હોય છે.''

''આ બીમારીઓમાં વ્યક્તિને મૂ઼ડ ડિસઑર્ડર પણ થતો હોય છે. વારંવાર એના સ્વભાવમાં ઉતારચડાવ જોવા મળે છે. એ વિચારવાયુનો ભોગ બની જતી હોય છે. એને સતત હુમલાઓ આવે છે અને આવી સ્થિતિમાં તે ગુનો આચરી લેતી હોય છે.'' 

ડૉ. બ્રુટાના મતે આવી વ્યક્તિ ઘણી વખત સમાજથી કપાઈ જતી હોય છે. સામાન્ય વ્યવહાર કેવો હોય અને સામાજિક નિયમો શું છે,  એ વાત તે સમજી શકતી નથી.''

આખરે આ બીમારી થવાનું કારણ શું હોઈ શકે? આ સવાલ પર ડૉ. ત્રિપાઠી કહે છે, ''કોઈ પણ વ્યક્તિ આવી બીમારીનો ભોગ બની શકે...\nઅગાઉની સામગ્રીનો સારાંશ નીચે મુજબ કરી શકાય છે:
એક માએ પોતાના જ પુત્ર પર બળાત્કારનો આરોપ લગાવ્યો છે.